5 55 



vječne si zasluge stekoše Albertus Magnus, biskup regensburški, 

 veliki učitelj slavnog Tome Akvinskog, pa glasoviti franjevac 

 Roger Baco, prvaci 13. vijeka. Oni objeručke prihvaćaju Aristo- 

 telovu nauku o obliku zemlje, te nastoje, da ju još i bolje pot- 

 krijepe. 



Vijek renesance ne dvoji ni najmanje o kugloličnom obliku 

 zemlje te Dante na primjer u svojem javnom predavanju De 

 forma et situ aquae et terrae govori o zemaljskoj kugli kao o 

 davno poznatoj i priznatoj stvari. 



Al na tom stanovištu osta znanost dosta dugo. Što je Ari- 

 stotele naučao o obliku zemlje, to je još i dugo iza otkrivenja 

 Amerike ostalo nepromijenjeno i neupotpunjeno. Tek početak iz- 

 ravnog mjerenja zemaljske kugle bio je znatan korak napred te 

 je time poznavanje zemaljskog lika postalo temeljitije i opsežnije. 

 Sav srednji vijek bijahu prirodoslovne znanosti u Evropi a s njima 

 i geografija, pod strogim tutorstvom dvih duševnih velesila, koje 

 još i danas — ako im je i neograničena moć srednjeg vijeka 

 znatno klonula — zamašno utječu na sve ljudske prilike : Te 

 velesile jesu Biblija, nikla na azijskom tlu, i grčka znanost, u 

 kojoj se je duh zapada dovinuo do najviših visina. Pod dojmom 

 tih vlasti — koje se u početku otimlju za neograničenim gos- 

 podstvom nad dusima — srednji je vijek zaboravio samostalno 

 misliti te je tek novi vijek u modernoj kulturi stopio ih u har- 

 moničnu cjelinu. Kršćanstvo i grčka znanost čine sada sponu, 

 koja jakim vezom sjedinjuje sve narode svijeta; uzajamno nji- 

 hovo djelovanje rodilo je najplemenitijim plodom čovječjeg uma, 

 a to je slobodna znanost. 



NajbHža mi je zadaća, da predočim utjecaj Biblije i sta- 

 rine na razvitak problema o obliku zemlj e u srednjem vijeku. 



I. Oblik zemlje u kršćanskoj znanosti. 



Na drugom sam mjestu^ pokušao pokazati, koje faze je 

 nauka o obliku zemlje kod Grka i Rimljana prošla. Iza Aristo- 

 tela tek osamljeni pojedinci se usudiše — ovamo spadaju dosjetlivi 

 Lukretij pa Tacit — da podvoje o kugloličnom obliku zemlje. 



* cf. Oblik zemlje. 1. Dio. Stari vijek. K. VIII. Glasnika hrv. naravoslov. 

 društva u Zagrebu. 1896. 



